open-index/open-wikipedia-markdown huggingface dataset:
Mōri Terumoto

**Mōri Terumoto** (, 22. tammikuuta 1553 – 27. huhtikuuta 1625) oli japanilainen daimio ja Mōri-klaanin johtaja. Hän oli Mōri Takamoton poika ja kuuluisan ruhtinas Mōri Motonarin pojanpoika.

Terumoto oli jäsen Toyotomi Hideyoshin nimittämässä viiden vanhemman neuvostossa, jonka tuli hallita valtakuntaa, kunnes vallanperijä Toyotomi Hideyori olisi tarpeeksi vanha. Kun erimielinen neuvosto hajosi kahteen vastakkaiseen leiriin Tokugawa Ieyasun ja Ishida Mitsunarin ympärille, Terumoto valitsi jälkimmäisen. Hän ei kuitenkaan ollut paikalla ratkaisevassa Sekigaharan taistelussa, koska oli tuolloin Osakan linnassa puolustamassa Hideyoria. Taistelu päättyi Ieyasun voittoon, ja Terutomo päätti antautua tälle. Ieyasu antoi Terutomon elää, mutta vähensi Terumoton läänitystä ja jätti tälle vain Nagaton ja Suōn provinssit.

Mōri-klaanin johdossa Terumotoa seurasi Mōri Hidenari.

## Lähteet
*
Kuttab

**Kuttab** (), myös **maktab** (; kirjoitetaan myös: *mekteb*, *mektep*, *meqteb*, *maqtab*) on arabiankielinen sana, jolla tarkoitetaan alakoulua. Maktab-kouluissa lapsille opetettiin lukemista, kirjoittamista, kielioppia ja islamin perusasioita, kuten Koraanin kertomuksia, mutta usein myös käytännöllisiä ja teoreettisia aineita. 1900-luvulle saakka *maktabit* olivat ainoa muslimimaailman koulumuoto, joka oli avoin kaikille.

## Lähteet
Mossette

**Mossette** on vuori Chablaisin Alpeilla, Sveitsin ja Ranskan rajalla. Sen korkeus merenpinnan tasosta on 2&nbsp;277 metriä.

## Lähteet
Pointe de l’Au

**Pointe de l'Au** on vuori Chablaisin Alpeilla, Valais'n kantonissa, Sveitsissä. Sen korkeus merenpinnan tasosta on 2&nbsp;152 metriä.

## Lähteet
Varg Veum

**Varg Veum** on sarja norjalaisia rikosromaaneja, jotka on kirjoittanut Gunnar Staalesen. Romaanit kertovat Norjan länsirannikolla Bergenin kaupungissa asuvasta yksityisetsivästä *Varg Veumista*. Kirjoja on käännetty usealla kielelle, muun muassa englanniksi, saksaksi, ruotsiksi ja tanskaksi, ja niitä on sovitettu elokuviksi.
__NOTOC__
## Kirjoja
### Norjaksi

**Bukken til havresekken* (1977)
**Din til døden* (1979)
**Tornerose sov i hundre år* (1980)
**Kvinnen i kjøleskapet* (1981)
**I mørket er alle ulver grå* (1983)
**Hekseringen* (1985) – novellikokoelma
**Svarte får* (1988)
**Falne engler* (1989)
**Bitre blomster* (1991)
**Begravde hunder biter ikke* (1993)

**Skriften på veggen* (1995)
**De døde har det godt* (1996)
**Som i et speil* (2002)
**Ansikt til ansikt* (2004)
**Dødens drabanter* (2006)
**Kalde hjerter* (2008)
**Vi skal arve vinden* (2010)
**Der hvor roser aldri dør* (2012)
* *Ingen er så trygg i fare* (2014)

### Suomennoksia
* *Kuolemaan asti sinun* (2005)
* *Ruususen unta* (2006)
* *Nainen jääkaapissa* (2007)

## Elokuvia

Useista romaaneista on tehty elokuvia. Osa elokuvista on saanut Norjassa teatterilevityksen, osa on julkaistu suoraan videolle. Päärooleja sarjassa esittävät Trond Espen Seim (Varg Veum) ja Bjørn Floberg (Jacob Hamre).

# Varg Veum: Karvas kuolema (*Varg Veum: Bitre blomster*) (2007)
# Varg Veum: Kuolemaan asti sinun (*Varg Veum: Din til døden*) (2007)
# Varg Veum: Ruususen unta (*Varg Veum: Tornerose*) (2008)
# Varg Veum: Kuolleet enkelit (*Varg Veum: Falne engler*) (2008)
# Varg Veum: Nainen jääkaapissa (*Varg Veum: Kvinnan i kjöleskapet*) (2008)
# Varg Veum: Koira haudattuna (*Varg Veum: Begravde hunder*) (2008)
# Varg Veum: Kirjoitus seinässä (*Varg Veum: Skriften på veggen*) (2010)
# Varg Veum: Mustat lampaat (*Varg Veum: Svarte får*) (2011)
# Varg Veum: Kuoleman saattomiehet (*Varg Veum: Dödens Drabanter*) (2011)
# Varg Veum: Sudet ovat hämärässä yhtä harmaita (*Varg Veum: I mørket er alle ulver grå*) (2012)
# Varg Veum: Kuolleilla on kaikki hyvin (*Varg Veum: De døde har det godt*) (2012)
# Varg Veum: Kylmät sydämet (*Varg Veum: Kalde hjerter*) (2012)
Pilatus (vuori)

**Pilatus** on vuori Urin Alpeilla, Luzernin lähellä Sveitsissä. Sen korkein huippu, *Tomlishorn*, on 2&nbsp;128 metriä merenpinnan tasosta. Läheinen *Esel* on 2&nbsp;119 m mpy. 

## Sijainti
Hallinnollisesti vuori kuuluu Obwaldenin, Nidwaldenin ja Luzernin kantoneille. Vuoren korkein huippu sijaitsee Obwaldenin ja Nidwaldenin rajalla.

## Matkailukohde
Pilatuksesta tuli matkailukohde, kun vuorelle rakennettiin ensimmäinen hotelli 1850-luvulla ja rautatie 1880-luvulla. Köysirata tehtiin 1950-luvulla.  

## Vuorelle kulkeminen
Pilatusvuorelle pääsee ympäri vuoden köysiradalla Kriensistä. Alpnachstadista vuorelle kulkee toukokuulta marraskuulle Pilatus-Bahnen AG:n, maailman jyrkin, hammasratasjuna. Vuorelle pääsee myös kävellen.

## Lähteet
*

### Viitteet

## Aiheesta muualla
*Pilatus Kulmin matkailusivut
* Charlotte Lilius : Matka Pilatukselle, Helsingin Sanomat Viikkoliite, 9.11.1930, nro 45, s. 3, Kansalliskirjaston digitaaliset aineistot
Varg Veum – karvas kuolema

**Varg Veum – karvas kuolema** () on vuonna 2007 ilmestynyt norjalainen jännityselokuva, jonka on ohjannut Ulrik Imtiaz Rolfsen.

## Näyttelijät
* Trond Espen Seim on Varg Veum
* Kathrine Fagerland on Anna Keilhaug
* Bjørn Floberg on Hamre
* Endre Hellestveit	on Isachsen
* Anders Dale on Odin
* Øyvind Gran on Trygve
* Ove Andreassen on Monrad
* Per Jansen on Harald
* Trine Wiggen on Vibeke
* Håvard Bakke on Bård
Wilh. Andsténin Tehdas

**Wilh. Andsténin Tehdas Oy** oli Helsingin Sörnäisissä vuosina 1842–1918 toiminut kaakelitehdas. Sen johtajina toimivat Gabriel Wilhelm Andstén vuosina 1842–1890, Otto Andstén 1890–1916 ja Curt Andstén 1916–1918. Tehtaalla valmistettiin uunikaakeleita, seinä- ja lattialaattoja, taloustavaroita ja pienoispatsaita. Tehtaan valmistamat jugend-ajan kaakeliuunit olivat suunnittelultaan korkeatasoisia. Tehdas oli 1800-luvulla yksi Suomen suurimpia teollisuuslaitoksia.

Andstén haki vuonna 1841 lupaa tehtaan perustamiseksi nykyisen Hakasalmen huvilan tontille Etu-Töölöön, mutta pyyntö hylättiin, sillä tehtaan pelättiin rumentavan ympäristöä. Tuotantotoiminta alkoi keskittyä enemmän Töölönlahden itäpuolelle Siltasaareen ja Sörnäisiin. Kaakeli- ja fajanssitehdas aloitti toimintansa silloisella Kulmavuoren alueella vuonna 1842. Siitä tuli ensimmäinen suurehko teollisuuslaitos Wilhemsbergin eli Vilhonvuoren huvila-alueella Sörnäisissä.

Vuonna 1843 tehdas valmisti 50&nbsp;000 kaakelia vuodessa. Se kohosi 1870-luvulla alansa johtavaksi toimijaksi Suomessa. Työntekijöitä oli noin sata. Tehdas, sen voimaanlähteenä toiminut tuulimylly sekä työntekijöiden ja johtajan asunnot sijaitsivat kaikki Hämeentien varrella nykyisen korttelin 288 alueella. Suurin osa korttelia siirtyi myöhemmin osuustukkukauppa OTK:n haltuun. Tehtaassa ei käytetty lainkaan höyryvoimaa. Kun tehdas vuonna 1880 paloi ja rakennettiin uudelleen, siirryttiin tuotannossa käyttämään sähköä.

Tehtaalle rakennettiin vuonna 1912 kapearaiteinen rata osana Sörnäisten satamarataa. Epäsuotuisan suhdannekehityksen ja yrityksen velkaisuuden seurauksena tehtaan toiminta supistui vuodesta 1912 alkaen, kunnes se lopulta jouduttiin myymään. Turun kaakelitehdas Oy hankki Wilh. Andsténin tehtaan omistukseensa vuonna 1918 ja yhdisti sen omistamaansa Tikkurilan kaakelitehtaaseen. Wilh. Andsténin tehtaan toimintaa jatkettiin Tikkurilassa nimellä Wilh. Andsténs Fabriksaktiebolag Dickursby aina vuoteen 1937 asti.

## Lähteet
*  

### Viitteet

## Aiheesta muualla
* Wilh. Andstens Fabriksaktiebolag (porssitieto.fi)
Voimistelu kesäolympialaisissa 1952 – naisten joukkuekilpailu

Naisten voimistelun joukkuekilpailun parhaat maat Helsingin olympiakisoissa olivat Neuvostoliitto, Unkari ja Tšekkoslovakia. Joukkueita kilpailuun osallistui kaikkiaan kuusitoista. Joukkueeseen sai maksimissaan kuulua kahdeksan urheilijaa ja joukkueen tulokseen laskettiin mukaan kuuden parhaan urheilijan yhteistulos lisättynä yhteisvoimistelun pisteillä.

## Mitalistit

### Joukkuekilpailu

## Lähteet
* Tulokset puolan kielellä
Yleisurheilun alle 20-vuotiaiden Euroopan-mestaruuskilpailut 2007

Vuoden **[[2007]] [[yleisurheilun alle 20-vuotiaiden Euroopan-mestaruuskilpailut]]** käytiin 19.–22. heinäkuuta Hengelossa, Alankomaissa.

## Mitalistit
### Miehet

### Naiset

## Lähteet
* European Athletics Result Service: 19th European Athletics Junior Championships
Voimistelu kesäolympialaisissa 1952 – naisten yhteisvoimistelu

Naisten yhteisvoimistelu kilpailu oli toinen joukkuelaji Helsingin olympiakisojen naisten voimistelussa. Joukkueita kilpailuun osallistui kaikkiaan 16. Yhteisvoimistelun pisteet laskettiin mukaan myös varsinaiseen joukkuekilpailuun.

## Mitalistit

### Yhteisvoimistelukilpailu

## Lähteet
* Tulokset puolan kielellä
Huittisten hirvenpää

**Huittisten hirvenpää** on hirvenpäätä esittävä kiviveistos, joka löytyi vuonna 1903 Huittisten Palojoelta Malmin torpan perunamaasta. Löydös on herättänyt suurta kansainvälistäkin huomiota ja on edelleen tunnetuin suomalainen muinaislöytö. Se ajoitetaan mesoliittiselle kivikaudelle. Esineen pituus on 14,5 senttimetriä, leveys 8,1 senttimetriä ja korkeus 5,8 senttimetriä.

## Taustaa
Torppari Heikki Malmin renki Kustaa Mäenpää oli kunnostamassa peltoa perunamaaksi, kun esine löytyi. Vuonna 1904 Malmi vei kiviesineen Turun markkinoille, jossa se herätti mielenkiintoa. Kivi vaihtoi omistajaa viidellä markalla ja päätyi Turun kaupungin historiallisen museon ja myöhemmin kansallismuseoon kokoelmiin. Huittisten museolla on kokoelmissaan veistoksen jäljennös.

Vuonna 1907 arkeologi Julius Ailio matkusti paikan päälle tutustumaan aiheeseen ja suoritti Malmin suostumuksella kaksipäiväisen arkeologisen kaivauksen. Löydöksinä hän ilmoitti kulttuurikerroksen, josta löytyi muun muassa kvartsi-iskoksia, neliömetrin suuruinen kuoppaliesi, kaksi suurempaa ja matalampaa liettä, palaneita luunpalasia, kivikirveen palanen, särkynyt ja kulunut hiomakivi ja pieni tasataltta. Asuinpaikan laajuus olisi ollut 1&nbsp;200–1&nbsp;300 neliömetriä. Haastattelussa hänelle kerrottiin muistakin tehdyistä löydöistä, mutta esineet olivat hävinneet.

## Mesoliittinen esine

Asuinpaikkaa tutkiessaan 1907 ei Julius Ailio kyennyt ajoittamaan sitä oikein. Asuinpaikka ajoitettiin vuoden 1957 kaivauksissa löydetyllä hiilenpalasella. Asuinpaikan iäksi saatiin 5170 eaa. (radiohiilivuosia), joka olisi kalibroituna noin 6100 eaa. Se on silloin mesoliittiselta kaudelta ja on samalla vanhin Suomesta löydetty kiviveistos.

Hirvenpää on tehty vuolukivestä, jota esiintyy pääosin Itä-Suomessa. Vastaavia vuolukivestä tehtyjä veistoksia ei Satakunnasta tunneta. Mesoliittiset pallonuijat ovat olleet joskus myös vuolukivestä.

Esine on muotoiltu tikkaamalla ja sitten hiottu huolellisesti. Veistoksen hirven päänlakeen on tehty reikä varttamista varten, eli veistosta on mahdollisesti käytetty sauvana tai nuijana. Vuolukivi ei kuitenkaan kestä lyöntiä, koska se on niin pehmeää.

Hirvi on kuvattu niin luonnonmukaisesti, että mallina oli selvästi kaadettu eläin. Asiantuntijan arvion mukaan kohteena oli noin vuoden ikäinen vasa, joka oli ollut kuolleena jo muutamia päiviä. Realismista on kuitenkin poikettu silmien ja korvien kuvailussa. Silmät ovat pyöreät pallot ja korvat pyöreät korvakkeet.

## Katso myös
* Hirvenpääsauva
* Säkkijärven hirvenpää

## Lähteet
* Aulio, Julius: Huittisten hirvenpääase
* Kalibrointiohjelma: CalPal Online
* 

### Viitteet

## Aiheesta muualla
* Elävä Kivikausi: Vuolukiviesineet
Ammunnan maailmanmestaruuskilpailut 1909

**Vuoden 1909 ammunnan maailmanmestaruuskilpailut** järjestettiin Hampurissa. Kilpailut olivat kolmannettoista maailmanmestaruuskilpailut ammunnassa. Ohjelmassa oli vapaakivääri ja vapaapistooliammunta. 

## Mitalistit

## Lähteet
* Kansainvälisen ampumaurheiluliiton (ISSF) tietokanta 
* Martti Jukola: Urheilun Pikkujättiläinen
Nicole Faria

**Nicole Estelle Faria** (s. 9. helmikuuta 1990 Bangalore, Karnataka) on intialainen malli ja näyttelijä. Hänet kruunattiin Miss India Earthiksi Miss Intia -kilpailussa, minkä jälkeen hän voitti ensimmäisenä intialaisena Miss Earth -kilpailun vuonna 2010. Hänen kuviaan on nähty useissa lehdissä, kuten *[[Elle]]*, *[[Cosmopolitan (lehti)|Cosmopolitan]]* ja *[[Vogue]]*.

Faria teki elokuvadebyyttinsä naispääosassa hindinkielisessä elokuvassa *[[Yaariyan (vuoden 2014 elokuva)|Yaariyan]]* vuonna 2014.

## Filmografia

## Lähteet

## Aiheesta muualla

* Nicole Farian kotisivu 
*
Diana Hayden

**Diana Hayden** (s. 1. toukokuuta 1973 Hyderabad, Andhra Pradesh, Intia) on intialainen näyttelijä, malli ja vuoden 1997 Miss Maailma. Voitettuaan Miss Maailma -kilpailun, anglointialaistaustainen Hayden muutti Britanniaan opiskelemaan näyttelemistä. Hän on näytellyt muun muassa eteläafrikkalaisessa elokuvaversiossa Shakespearen *[[Othello]]sta*. Hän on tehnyt paljon hyväntekeväisyystyötä.

Hayden julkaisi elokuussa 2012 kirjan *The Beautiful Truth: The Art of Grooming for Women*.

## Filmografia
* *[[Holby Cityn sairaala]]* (televisiosarja, 2003)
* *[[Tehzeeb (vuoden 2003 elokuva)|Tehzeeb]]* (2003)
* *[[Ab Bas!]]* (2004)
* ** (2006)

## Lähteet

## Aiheesta muualla

*
Rakas lurjus

**Rakas lurjus** on Toivo Särkän ohjaama komediaelokuva vuodelta 1955. Se pohjautuu Mika Waltarin näytelmään *Rakas lurjus* (1947). Waltari kirjoitti näytelmän alkuaan tilaustyönä Joel Rinteen kolmen hengen teatteriseurueelle kesäkiertuetta varten. Elokuva toteutettiin kymmenessä työpäivässä.

Tarina alkaa, kun vannoutuneet naistenvihaajat ottavat vuokralaisen, joka paljastuu naiseksi. Jo teatteriesityksissä rooleihinsa paneutuneet näyttelijät saivat elokuvan aikalaisarvioissa kiitosta, mutta itse elokuvaa pidettiin ohuena. Myöhemmän televisioesityksen yhteydessä elokuvan kritiikissä arvioidaan, että farssia elokuvassa on ainoastaan muutamassa tahattoman koomisessa repliikissä. 

## Näyttelijät

## Lähteet

## Aiheesta muualla
*
Ithkuil

**Ithkuil** (IPA-merkintänä [ɪθˈkʊ.il]) on keinokieli, joka tunnetaan merkittävästä kieliopillisesta monimutkaisuudestaan, lukuisista foneemeistaan ja ainutlaatuisesta kirjoitusjärjestelmästään. Kielen tekijä, yhdysvaltalainen John Quijada, luonnehtii kieltä filosofisen ja loogisen suunnitelmakielen risteymäksi. Quijada väittää kielen tarkoituksen olevan ilmaista avoimesti, selkeästi ja lyhyesti ihmiskognition syvempiä tasoja sekä vähätellä luonnollisissa kielissä esiintyviä epäselvyyksiä ja semanttisia epämääräisyyksiä.

Quijadan tekemässä alkuperäisessä kielioppikirjassa näkyy selvästi, että ithkuilin kielessä lause tai lauseke voidaan lausua yleensä vähemmillä leksikaalisesti erottuvilla puheen elementeillä kuin luonnollisissa kielissä. Quijada myöntää, että ithkuil on liian vaikea kieli ollakseen "luonnollisesti" kehittynyt kieleksi, mutta soveltuu silti ihmisten keskustelulle. Quijada ei itse puhu ithkuilia sujuvasti eikä kenenkään muun uskota kykenevän siihen.

Vuonna 2004 ithkuilin kielestä kirjoitettiin venäjänkielisessä tiedelehdessä Computerra.

## Kielioppi

Ithkuilin sanasto koostuu mahdollisesti peräti 3 600 eri sanajuuresta, joista vasta 900 on käännetty. Joka sanajuuri koostuu kahdesta radikaalista, joista voidaan derivoida tuhansia uusia lekseemejä ithkuilin monimutkaisten morfofonologian sääntöjen mukaan. Kielessä esiintyy myös mm. 3 sanavartaloa, 14 valenssia, 30 modaliteettia, 32 aspektia, 8 tapaluokkaa ja 81 sijamuotoa (suomen kielessä taas on vain 15 sijamuotoa). Formatiivisten sanaluokkien sanojen runkoihin voidaan lisätä peräti 153 affiksia. Ithkuilin eri sijamuotoja ovat mm. datiivi, ergatiivi, instrumentaali, genetiivi, essiivi, abessiivi, komitatiivi jne. Kielessä esiintyy myös paljon harvinaisia sijamuotoja kuten postulatiivi (viittaa hypoteettiseen substantiiviin tai tilanteeseen joka käydessä toteen aiheuttaa päälauseen kuvaamansa seurauksen, esim. "**Jos sataa lunta**, niin en mene ulos") sekä jopa partitiivi, joka esiintyy paitsi suomessa vain virossa, saamelaiskielissä ja harvassa muussa.

### Sijamuotoja sisältävät mallilauseet

* Absolutiivi, datiivi, obliikvi:

* Ergatiivi, absolutiivi, instrumentaali:

## Äänneoppi
Ithkuilin kielessä on 65 konsonanttia, 17 vokaalia ja 5 toonia. Konsonantit ovat:

Vokaaleja on ithkuilissa 17:

Diftongeja on yhteensä 24: .

Lisäksi ithkuilissa on 5 toonia eli sävelkulkua: keskimatala, laskeva, korkea, rikki (keski→matala→keskimatala) ja nouseva. Keskimatala tooni on neutraalinen.
# keskimatala
# laskeva **tûz** (*asukas*)
# korkea **tûz-** (*kodissa asuva*)
# rikki **tûz\** (*asukas (lain tai yhteissopimuksen ansiosta)*)
# nouseva **tûz/** (*hypoteettinen tai metaforinen asukas*)

## Lähteet
### Viitteet

## Aiheesta muualla
Aversiivi

**Aversiivi** eli **evitatiivi** on harvinainen Australian alkuperäisasukkaiden käyttämissä kielissä esiintyvä sijamuoto, joka luokittelee substantiivin vältettäväksi tai pelonlähteeksi. Suomen kielessä sitä voidaan ilmaista kieliopillisella "välttääkseni" -rakenteella tai lausekkeella "jonkin pelossa".

Esimerkiksi Walmajarrin kielessä:

*-karrarla* pääte osoittaa siihen, että teko (karkuunjuoksu) suoritetaan niin, ettei joudu myrskyyn, *tjurtu-*.

## Lähteet
Veteraanin voitto

**Veteraanin voitto** on Aarne Laineen ja Edvin Laineen ohjaama suomalainen mustavalkoelokuva vuodelta 1955. Elokuvan teemana on raittiuden edistäminen. 

Eläkkeellä oleva työväen urheiluliikkeen veteraani (Vilho Siivola) muistelee menneitä. Tapio Rautavaaran esittämällä työmiehellä on ongelmia alkoholin kanssa. Elokuva on tehty yhteistyössä Työväen Urheiluliiton kanssa sen 35-vuotispäivän kunniaksi.

Kriitikoilta elokuva sai vain laimeita kehuja.

## Näyttelijät

## Lähteet

## Aiheesta muualla
*
ABS-CBN

**ABS–CBN Corporation** (tunnetaan yleisesti nimellä **ABS-CBN**) on filippiiniläinen mediayhtiö, jonka pääkonttori on Dilimanissa, Quezon Cityssä. ABS-CBN on perustettu Bolinao Electronics Corporation-nimisenä vuonna 1946. Se vaihtoi nimeään 1. helmikuuta 1967.

Yhtiö syntyi Alto Broadcasting Systemin ja Chronicle Broadcasting Networkin sulautuessa.

5. toukokuuta 2020 ABS-CBN sulki kaikki radio- ja televisioasemansa Filippiineillä, koska yhtiön toimilupaa ei ollut uusittu.

## Televisio-ohjelmat
* TV Patrol
* Pinoy Big Brother
* Ang Probinsyano

## Logot

File:Abscbn60s.svg|1967-1972
File:Abscbn80s.svg|1986-2000
File:ABS-CBN logo (1999–present).svg|2000-2013
File:ABS-CBN (2013).svg|2013-


## Lähteet

## Aiheesta muualla

* Viralliset sivut
HMS Anglesea

**HMS Anglesea** oli Britannian kuninkaallisen laivaston neljännen luokan alus, joka myöhemmin luokiteltiin aseistetuksi varastolaivaksi.

## Valmistus
Alus tilattiin 17. helmikuuta 1692. Se laskettiin vesille 17. huhtikuuta 1694 ja liitettiin laivastoon vielä saman vuoden aikana ensimmäisenä päällikkönään William Power.

## Palvelus
Alus valtasi lokakuussa 1694 tunnin taistelun jälkeen 38-tykkisen kaapparin *St. Louisin*. Alus toi kesäkuussa 1697 *[[HMS Plymouth]]in* kanssa Kinsaleen ranskalaisen 18-tykkisen kaapparin *Gaillarden*.

Aluksen siirryttyä Länsi-Intiaan se luokiteltiin Amiraliteetin 30. kesäkuuta 1719 annetulla määräyksellä viidennen luokan alukseksi. Se purettiin 1720 Chathamissa ja rakennettiin uudelleen. Alus laskettiin vesille 19. toukokuuta 1725. Alus tutkittiin elokuussa 1741 Woolwichissa, jolloin sen todettiin olevan korjauksen tarpeessa. Se siirrettiin proomuksi. Alus lähti 31. toukokuuta 1742 Woolwichista upotettavaksi aallonmurtajaksi Sheernessiin.

## Lähteet
*
*

### Viitteet
FS Lorraine (1913)

**Lorraine** oli Ranskan laivaston Bretagne-luokan taistelulaiva kummassakin maailmansodassa.

## Valmistus

Alus tilattiin Ateliers et Chantiers de la Loirelta, missä köli laskettiin 1. elokuuta 1912. Alus laskettiin vesille 30. syyskuuta 1913 ja otettiin palvelukseen 27. heinäkuuta 1916.

## Palvelus
Aluksen keskimmäinen tykkitorni poistettiin ja sen tilalle rakennettiin katapultti ja tilat neljälle lentokoneelle. Britannian kuninkaallinen laivasto miehitti aluksen 3. heinäkuuta 1940 Aleksandriassa operaatio Catapultissa. Se palasi toukokuussa 1943 palvelukseen Vapaan Ranskan laivastossa palvellen Välimerellä. Vuodesta 1945 aina vuoteen 1953 alus oli koululaivana ja lopulta proomuna ennen palveluksesta poistoa 17. helmikuuta 1953.

## Lähteet
*
*
*

### Viitteet
FS Provence (1913)

**Provence** oli Ranskan laivaston Bretagne-luokan taistelulaiva kummassakin maailmansodassa.

## Valmistus

Alus tilattiin Arsenal de Lorientilta, missä köli laskettiin 1. toukokuuta 1912. Alus laskettiin vesille 20. huhtikuuta 1913 ja otettiin palvelukseen 20. huhtikuuta 1913.

## Palvelus
Britannian kuninkaallisen laivaston hyökätessä 3. heinäkuuta 1940 Oraniin operaatio Catapultissa alus vaurioitui pahoin ja se ajettiin uppoamisen estämiseksi rantaan. Alus siirrettiin tilapäiskorjausten jälkeen Touloniin telakalle. Alus upotettiin 27. marraskuuta 1942 Ranskan laivaston mukana Toulonissa, jotta se ei joutuisi saksalaisten käsiin. Saksalaiset nostivat 11. heinäkuuta 1943 hylyn ja sen 340 millimetrin tykit siirrettiin rannikkotykistölle Saint Mandierin linnakkeeseen.

Alus upotettiin 1944 sulkulaivaksi, mistä se nostettiin huhtikuussa 1949 romutettavaksi.

## Lähteet

*
*
*

### Viitteet
FS Paris (1912)

**Paris** oli Ranskan merivoimien Courbet-luokan taistelulaiva. Toisessa maailmansodassa se kuului Vapaan Ranskan laivastoon.

## Valmistus

Alus tilattiin Forges et Chantiers de la Méditerranéelta La Seynestä, missä köli laskettiin 10. marraskuuta 1911. Alus laskettiin vesille 28. syyskuuta 1912 ja valmistui 1. elokuuta 1914.

## Palvelus
Ensimmäisen maailmansodan alus oli Välimerellä. Alus tuki aluksi Montenegron maajoukkoja tykistöllään, minkä jälkeen se lähinnä valvoi Otrantonsalmen sulkua estäen Itävalta-Unkarin laivaston pääsyn Adrianmereltä.

Saksan hyökättyä Ranskaan aluksen varustaminen aloitettiin kiireesti. Se tuki liittoutuneiden joukkojen Cherbourgin puolustusta kesäkuussa ennen vetäytymistään Britteinsaarille. Operaatio Catapultissa brittijoukkojen miehittävät sen 3. heinäkuuta Plymouthissa. 

Alus oli varasto- ja majoitusaluksena, kunnes se sodan jälkeen heinäkuussa 1945 palautettiin Ranskalle. Alus hinattiin Brestiin, jossa se jatkoi varastoaluksena myyntiinsä 21. joulukuuta 1955 saakka. Se romutettiin kesäkuusta 1956 alkaen La Seynellä.

## Lähteet
*
*
*
*

### Viitteet

## Aiheesta muualla
Pekka Heikkinen

**Pekka Heikkinen** voi tarkoittaa ainakin seuraavia:

* P. V. (Pekka Ville) Heikkinen, (1883–1959), kansanedustaja, ministeri ja maaherra
* Pekka Heikkinen (s. 1970), näyttelijä
* Pekka Heikkinen, arkkitehti, puurakentamisen professori Aalto-yliopistossa
FS Jean Bart (1911)

**Jean Bart** oli Ranskan laivaston Courbet-luokan taistelulaiva.

## Valmistus

Alus tilattiin Arsenal de Brestiltä osana vuoden 1910 laivasto-ohjelmaa ollen siten luokkansa nimikkoaluksen kanssa Ranskan laivaston ensimmäiset dreadnought-taistelulaivat. köli laskettiin 15. marraskuuta 1910. Alus laskettiin vesille 22. syyskuuta 1911 ja valmistui 5. kesäkuuta 1913. Koeajoissa alus saavutti 22,6 solmun nopeuden.

## Palvelus
Ensimmäisen maailmansodan alus oli Välimerellä, missä se osallistui Itävalta-Unkarin laivaston panssarikansiristeilijä *[[SMS Zenta]]n* upottamiseen elokuussa 1914. Aluksen viinivarastoon osui 21. joulukuuta Adrianmerellä Itävalta-Unkarin laivaston sukellusveneen *[[SM U-21]]* laukaisema torpedo, onneksi viinivaraston takana ollut etummainen ammusvarasto ei räjähtänyt. Alus sai suuren vuodon, mutta kykeni pääsemään korjattavaksi Maltalle. Loppusodan se oli valvomassa Otrantonsalmen sulkua, joka esti Itävalta-Unkarin laivaston pääsyn Adrianmereltä. Vuonna 1919 alus oli vielä sisaraluksensa *[[FS France (1912)|Francen]]* kanssa Sevastopolin operaatiossa.

Vuosina 1926-1929 alus modernisoitiin, jolloin näkyvimmät muutokset olivat kahden etummaisen savuhormin yhdistäminen, maston korvaaminen kolmijalalla, suurempi komentosilta, parannettu tulenjohtokyky, pääaseiden korkeuskulman ja siten kantaman kasvattaminen sekä ilmatorjunta-aseistuksen lisääminen. Alus todettiin niin huonokuntoiseksi, että sen aseistus riisuttiin 1936 ja se muutettiin koululaivaksi Touloniin nimettynä *Océaniksi*. Saksalaiset valtasivat aluksen miehittäessään 1942 Vichyn Ranskan, minkä jälkeen sitä käytettiin ontelopanosten kehityskokeissa. Alus upposi liittoutuneiden ilmapommituksessa 15. maaliskuuta 1944 Toulonin satamaan. Hylky nostettiin 1945 ja romutettiin 1946-1947 Toulonissa.

## Lähteet
*
*
*
*

### Viitteet

## Aiheesta muualla
Joensuu 1685 (albumi)

__NOTOC__
**Joensuu 1685** on suomalaisen samaa nimeä kantavan yhtyeen ensimmäinen studioalbumi. Se on julkaistu vuonna 2008 levymerkillä Bone Voyage Recordings.

Vuonna 2012 verkkomedia Nuorgam valitsi albumin ”Nothingness”-kappaleen sivuston ”2000-luvun kotimaiset pophelmet” -listalle.

## Kappaleet
Kaikki kappaleet säveltänyt Joensuu 1685 sekä sanoittanut Mikko Joensuu, ellei toisin mainittu.

#
#
#
#
#
#
#
#
#

## Kokoonpano
* Mikko Joensuu – laulu, kitara, farfisa
* Risto Joensuu – basso
* Markus Joensuu – rummut

## Arvostelut
* Desibeli.net: 
* Rumba: *positiivinen*
* Soundi: 

## Lähteet
FS Jean Bart (1940)

**Jean Bart** oli Ranskan laivaston Richelieu-luokan taistelulaiva.

## Valmistus

Alus tilattiin Ateliers et Chantiers de la Loirelta St. Nazaire-Loiresta sekä Chantiers de Penhoëtilta St. Nazaire-Penhoëtista, missä köli laskettiin joulukuu 1936. Alus laskettiin vesille 6. maaliskuuta 1940 ja otettiin palvelukseen 16. tammikuuta 1949.

## Palvelus
Aluksesta oli tehty noin 77 prosenttia Saksan hyökätessä Ranskaan. Se laskettiin keskeneräisenä vesille ja siirrettiin kesäkuussa 1940 Casablancaan turvaan. Alukselle oli asennettuna ainoastaan toinen pääaseiden torneista, ja toinen torni, jossa oli ainoastaan kaksi tykkiä asennettuna, kuljetettiin rahtialuksella. Saksan laivaston sukellusvene upotti rahtialuksen.

Yhdysvaltain joukkojen noustessa maihin Pohjois-Afrikassa 8. marraskuuta 1942 alus taisteli Yhdysvaltain laivaston taistelulaivan *[[USS Massachusetts (BB-59)|USS Massachusettsin]]* ja lentotukialuksilta lähteneiden lentokoneiden kanssa kärsien pahoja vaurioita. Alus ajettiin uppoamisen estämiseksi rantaan.

Alus palautettiin 1945 Ranskalle, ja sen rakennustöitä jatkettiin seuraavana vuonna Brestin telakalla uusien suunnitelmien pohjalta. Se aloitti koejot 16. tammikuuta 1949 ja valmistui lopulta toukokuussa 1955. Alus osallistui 1956 Suezin kriisiin. Se siirrettiin seuraavana vuonna reserviin. Alus poistettiin palveluksesta 1961 ja romutettiin 1969.

## Lähteet

*
*
*
*

### Viitteet
Garci Rodríguez de Montalvo

**Garci Rodríguez de Montalvo** (tai *Garci Ordóñez de Montalvo*) (n. 1450–1504) oli espanjalainen kirjailija. Rodríguez de Montalvo teki muun muassa oman versionsa ritariromaanista *[[Amadis de Gaula]]*. Kalifornian osavaltion nimi tulee Rodríguez de Montalvon teoksesta *[[Las sergas de Esplandián]]*, jossa on *California*-niminen saariparatiisi.
Qonaqkənd

**Qonaqkənd** () on taajama Azerbaidžanin Quban piirissä. Se sijaitsee Kaukasusvuoristossa Vəlvələçayn sivujoen varrella 64 kilometriä Qubasta lounaaseen. Asukkaita on 1&nbsp;600 henkeä (vuonna 2010).

Vuosina 1930–1959 Qonaqkənd oli samannimisen hallintopiirin keskus. Vuonna 1964 se sai kaupunkimaisen taajaman statuksen. Paikkakunta tunnetaan siellä kudotuista matoista. Seudun kanta-asukkaat ovat tateja.

## Lähteet
Jan Hernych

**Jan Hernych** (s. 7. heinäkuuta 1979 Praha) on tšekkiläinen tennispelaaja. Parhaimmillaan hän on ollut ATP-listan sijalla 59 huhtikuussa 2009. Nelinpelissä hän on voittanut yhden ATP-turnauksen.

Grand Slam -turnauksissa Hernych on päässyt parhaimmillaan kolmannelle kierrokselle Australian avoimissa 2011. Hän pääsi turnaukseen mukaan karsintojen kautta. Ensimmäisellä kierroksella Hernych voitti Denis Istominin ja toisella kierroksella Thomaz Belluccin, kunnes hävisi kolmannella kierroksella maailmanlistan neloselle, Robin Söderlingille. Viisieräinen ottelu Belluccia vastaan kesti yli neljä ja puoli tuntia.

Kaksinpelissä Hernych pääsi ensimmäisen kerran ATP-turnauksen loppuotteluun 's-Hertogenboschissa vuonna 2006. Nelinpelissä hän voitti Münchenin turnauksen vuonna 2009 Ivo Minářin kanssa.

## Lähteet

## Aiheesta muualla
* Jan Hernych profiili ATP:n kotisivuilla
Keshan diskografia

**[[Kesha]]** on yhdysvaltalainen laulaja ja lauluntekijä. Hänen diskografiansa käsittää kaksi studioalbumia, yhden remixalbumin, kaksi EP-levyä ja useita singlejä sooloartistina sekä vierailevana artistina.

## Albumit
### Studioalbumit

* Lipsha  (yhteistyö albumi The Flaming Lipsin kanssa) (2013)

### EP:t
#### [[Cannibal (EP)|Cannibal]]
*Julkaistu: 19. syyskuuta 2010
*Singlet: We R Who We R, Blow
*Listasijoitukset: Yhdysvallat 15, Kanada 14, Japani 50
*Myynti
**Yhdysvallat 324,000

#### [[Deconstructed (EP)|Deconstructed]]
*Julkaistu: Julkaistu: 4. joulukuuta 2012 (US), 10. helmikuuta 2013 (UK)

### Remix-albumit
#### I Am the Dance Commander + I Command You to Dance: The Remix Album
*Julkaistu: 18. maaliskuuta 2011
*Listasijoitukset: Yhdysvallat 36, Kanada 37, Australia 46

## Singlet
* "Tik Tok" (2009)
* "Blah Blah Blah" (feat. 3OH!3) (2010)
* "Your Love Is My Drug" (2010)
* "Take It Off" (2010)
* "We R Who We R" (2010)
* "Blow" (2011)
* "Die Young" (2012)
* "C'Mon" (2012)
* "Crazy Kids" (2013)
* "True Colors" (Zeddin kanssa) (2016)
* "Praying" (2017)
* "Learn to Let Go" (2017)
* "This is Me" (2017)
* "Woman" (feat. The Dap-Kings Horns) (2018)
* "Raising Hell" (feat. Big Freedia) (2019)
* "My Own Dance" (2019)
* "Resentment" (feat. Sturgill Simpson, Brian Wilson, ja Wrabel) (2019)
* "Tonight" (2020)
* "Since I Was Young" (Wrabelin kanssa) (2020)

### Vierailevana artistina
* Right Round (Flo Rida) (2009)
* Girls (Pitbull) (2009)
* Dirty Picture (Taio Cruz) (2010)
* My First Kiss (3OH!3) (2010)
* Blackout (My only Love) (Pixie Lott) (virallinen julkaisu tulossa)
* Timber (Pitbull) (2013)
* Good Old Days (Macklemore) (2017)
* Body Talks (The Struts) (2018)
* Safe (Sage) (2018)
* Chasing Rainbows (Big Freedia) (2020)
* They's a Person of the World (Black Lips)	(2020)
* Stronger (Sam Feldt) (2021)

## Musiikkivideot

* "Tik Tok" (Syndrome) (2009)
* "Blah Blah Blah" (feat. 3OH!3) (Brendan Malloy) (2010)
* "Your Love Is My Drug" (Honey) (2010)
* "Dirty Picture" (Alex Herron)	(Taio Cruz feat. Kesha) (2010)
* "My First Kiss" (Isaac Ravishankara) (3OH!3 feat. Kesha) (2010)
* "Take It Off" (Paul Hunter and Dori Oskowitz) (2010)
* "Backstabber" (2010)
* "We R Who We R" (Hype Williams) (2010)
* "Animal" (Skinny) (2010)
* "Take It Off (K$ N' Friends Version)" (2010)
* "Stephen" (2010)
* "Blow" (Chris Marrs Piliero) (2011)	
* "Sleazy Remix 2.0: Get Sleazier" (Nicholaus Goossen) (feat. Wiz Khalifa, Andre 3000, T.I and Lil Wayne) (2012)
* "Die Young" (Darren Craig) (2012)
* "C'Mon" (Darren Craig) (2013)
* "Crazy Kids" (Darren Craig) (2013)

* "Dirty Love" (2013)
* "Praying" (2017)
* "Woman" (feat. The Dap-Kings Horns) (2017)
* "Learn to Let Go" (2017)
* "Rainbow" (2017)
* "I Need a Woman to Love" (2018)
* "Hymn" (2018)
* "Here Comes the Change" (2018)
* "This Is Me" (The Reimagined Remix) (Keala Settlen & Missy Elliottin kanssa) (2018)
* "Raising Hell" (featuring Big Freedia) (2019)
* "My Own Dance" (2019)
* "Resentment" (feat. Brian Wilson, Sturgill Simpson, & Wrabel) (2019)
* "High Road" (2020)
* "Children of the Revolution" (2020)
* "Since I Was Young" (Wrabelin kanssa) (2020)
* "Little Bit of Love" (2020)
Hamed Haddadi

**Hamed Haddadi** (; s. 19. toukokuuta 1985 Ahvāz) on iranilainen koripalloilija, joka edustaa nykyisin Phoenix Sunsia. Hän on maan ensimmäinen NBA-pelaaja.

## Ura
Hddadi pelasi koripalloa Shahin Ahvāzin juniorijoukkueissa. Kaudeksi 2002–2003 hän siirtyi Paykan Teheraniin, josta hän siirtyi vuonna 2003 Al-Nasriin. Haddadi pelasi seurassa vain lyhyen ajan ja vaihtoi samana vuonna superliigassa pelanneeseen Paykan Teheraniin. Kauden 2007–2008 ajan hän edusti Saba Battery Teherania. Elokuussa 2008 hän siirtyi NBA-seura Memphis Grizzliesiin. Kauden alussa hän pelasi myös joitakin pelejä D-liigan Dakota Wizardsissa. Vuonna 2013 Memphis kauppasi Haddadin Toronto Raptorsille, joka myi hänet pian Phoenix Sunsille.

## Lähteet

## Aiheesta muualla
*NBA:n pelaajaprofiili
Spark

**Spark** (suom. *[[kipinä]]*) voi tarkoittaa esimerkiksi:

## Tekniikka
* SPARK (ohjelmointikieli)
* Apache Spark
* Spark Racing Technology

## Musiikki
* Spark (laulaja), naislaulaja-laulunkirjoittaja
* ''Spark'' (Endstandin albumi), suomalaisen Endstand-yhtyeen albumi
* ''Spark'' (Thomas Leebin albumi), albumi Thomas Leebilta
* Spark Records, levy-yhtiö
* "Spark" (kappale), single Tori Amosin albumilta *From the Choirgirl Hotel*
* "Spark" (Yulia Volkovan kappale), 2009 single
* "Spark" (Amy Macdonaldin kappale), 2010 single
* "Spark" (Assemblage 23:n kappale), 2009 single

## Sukunimenään Spark
* Muriel Spark (1918–2006), skotlantilainen kirjailija
*Alex Spark (s. 1949), skotlantilainen jalkapalloilija
*Alexander Brodie Spark (1792–1856)
*Debra Spark (s. 1962), yhdysvaltalainen käsikirjoittaja
*Jeany Spark (s. 1982), brittiläinen näyttelijä
*Nick T. Spark, yhdysvaltalainen elokuvantekijä
*Victoria Spark (1951–2006), yhdysvaltalainen näyttelijä
Gianpiero Combi

**Gianpiero Combi** (20. marraskuuta 1902 Torino – 12. elokuuta 1956 Torino) oli italialainen jalkapalloilija.

Combi voitti kapteenina Italialle maailmanmestaruuden vuonna 1934. Hänen lisäkseen maalivahdeista samaan ovat yltäneet Italian Dino Zoff vuonna 1982 ja Espanjan Iker Casillas vuonna 2010.

Combi pelasi yhteensä 47 maaottelua vuosina 1924–1934.

## Lähteet
Schilthorn

**Schilthorn** on 2&nbsp;970 metriä korkea vuori Bernin Alpeilla, Bernin kantonissa, Sveitsissä. Sen huippu sijaitsee Bernin Alppien päävuorijonolta pohjoiseen, Sefinenfurgge-solan pohjoispuolella.

Huipulla on ravintola, Piz Gloria, jonne on kabiinihissiyhteys 2&nbsp;677 metristä, Birgistä. Sieltä kabiinihissilinjat jatkuvat edelleen alemmas Mürrenin kylään, Gimmelwaldiin ja lähelle Stechelbergiä, laakson pohjalle, Schwarzmönchin juurelle. Vuoren ympärillä on myös useita eritasoisia vaelluspolkuja ulkoilijoita varten.

## Vaellusreitit
Yksinkertaisimmin huipulle voi vaeltaa nousemalla köysiratahissillä ensin 1&nbsp;638 metrin korkeudella olevaan Mürrenin kylään, josta on olemassa vaihtoehtoisia reittejä kohti Schilthornia. Mürrenin ja Schilthornin välinen korkeusero on 1&nbsp;332 metriä.

***Kaakonpuoleinen reitti**: Reitti kulkee ensin alppihiihtoon tarkoitettua *Inferno*-rataa myöten ja nousee loppumatkan ylös vuoren kaakkoisharjannetta. Reitin loppunousulle on asetettu kiinteitä käsikaiteita. Matkasta saa hieman lyhyemmän menemällä funikulaarilla ensin Almendhubeliin, 1&nbsp;912 metriin.

***Etelänpuoleinen reitti**: Vuoren eteläpuolelta kulkeva reitti on huomattavasti jyrkempi. Patikoimisen lisäksi reitin yläosa sisältää myös jonkin verran kiipeilyä. Reitti johtaa ensin 2&nbsp;039 metrin korkeudella olevaan Poganggeniin kulkien Sefinenfurgge-solan polkua pitkin. Poganggenissa sijaitsee majoitusta ja ruokaa tarjoava Rotstockhütte. Pian Rotstockhütten jälkeen polku haarautuu kohti 2&nbsp;683 metrin korkeudella olevaa Roter Herdiä. Reitin loppumatka Roter Herdistä Schilthornin huipulle kulkee rosoista länsiharjannetta pitkin.

## Lähteet

## Aiheesta muualla
Tike

**Tike** voi tarkoittaa esimerkiksi seuraavia:

* Tilannekeskus, joka kerää tietoa turvallisuuteen liittyen
* Tietopalvelukeskus, esimerkiksi Maa- ja metsätalousministeriön tietopalvelukeskus
Somnia (runokokoelma)

**Somnia** on A. W. Yrjänän kolmas runokokoelma. Se ilmestyi Johnny Knigan kustantamana vuonna 2003,  menestyksekkäiden *[[Arcana (runokokoelma)|Arcanan]]* ja *[[Rota (runokokoelma)|Rotan]]* jälkeen.

Runokokoelma jakautuu kolmeen eri osaan:
#Talvimaa
#Maailma kokonaan joka osassaan
#Tuulenjumalan temppeli on pyöreä

## Lähteet

## Aiheesta muualla
* Karhu, Tuomo: Kuljeskelua antiikissa ja talvimaisemissa . *Turun sanomat* 25.9.2003.
* Koskelainen, Jukka: Kolmetuhatta kirjaa vailla hienoviritystä. *Helsingin sanomat* 16.11.2003. (Internet Archive) 
* Puumala, Anne: Rokkari jatkaa runoilijan uraa . *Ilkka* 13.12.2003.
Hilderaldo Bellini

**Hilderaldo Luiz Bellini** (7. kesäkuuta 1930 Itapira, São Paulo – 20. maaliskuuta 2014 São Paulo, São Paulo) oli brasilialainen jalkapalloilija.

Bellini voitti Brasilian joukkueessa maailmanmestaruuden vuosina 1958 ja 1962. Vuonna 1958 hän oli mestarijoukkueen kapteeni.

## Lähteet
Metsä Wood

**Metsä Wood** kuuluu Metsä Groupiin. Metsä Wood on osa Metsä Groupin emoyhtiötä Metsäliito Osuuskuntaa. Metsä Wood valmistaa puutuotteita  rakennus-, teollisuus- ja jakeluasiakkaille. Metsä Woodin tärkeimmät tuotteet ovat liimapalkkituote Kerto® LVL, koivu- ja havuvaneri sekä muut puutuotteet. Metsä Woodin liikevaihto vuonna 2021 oli 580 miljoonaa euroa ja liiketulos 18,6 miljoonaa euroa. Se työllistää noin 1&nbsp;700 henkilöä. 

Metsä Woodin pääkonttori sijaitsee Espoon Tapiolassa.

## Omistus
Metsä Wood on osa Metsä Groupin emoyritystä Metsäliitto Osuuskuntaa, virallisesti osuuskunnan aputoiminimi.  Metsä Woodin päämarkkina-alue on Eurooppa.
 
## Historia
Metsäliitto Osuuskunnan juuret ovat 1900-luvun alussa Suomeen rantautuneessa osuuskuntaliikkeessä. Metsäliitto ryhtyi harjoittamaan mekaanista puunjalostusta 1940-luvun lopulla, jolloin ensimmäiset Metsäliiton sahat aloittivat toimintansa. 

### Finnforestista Metsä Wood
Metsä Wood, aiemmin Finnforest, oli yksi vuonna 1992 perustetun Metsäliitto-konsernin yhtiöistä. Finnforest valmisti sekä markkinoi vaneria, sahatavaraa ja muita puutuotteita. Vuonna 2000 Finnforestiin yhdistettiin konsernin mekaanista metsäteollisuutta edustaneet levy- ja sahateollisuudet sekä puiden kyllästys. Tällöin itsenäisinä yhtiöinä toimineet Oy Metsä Timber Ltd, Metsäliitto SW Oy ja Oy Metsä Prima Ltd fuusioitiin Finnforestiin.

Finnforest sulautettiin Metsäliitto Osuuskuntaan 31. maaliskuuta 2006, minkä yhteydessä sen nimi muuttui Metsäliiton Puutuoteteollisuudeksi. Ulkomaanmarkkinoilla Metsäliiton Puutuoteteollisuus toimi tuolloin edelleen Finnforest-nimellä. Vuoden 2012 helmikuussa Metsäliitto-konserni otti käyttöön brändinimen Metsä Group ja yhtenäisti yritysilmettään muun muassa ottamalla käyttöön uuden yritystunnuksen. Tällöin Metsäliiton Puutuoteteollisuudesta tuli Metsä Wood.

## Tuotantolaitokset
Metsä Woodilla on Suomessa kaksi Kerto-tehdasta, kaksi vaneritehdasta ja yksi viilutehdas. Lisäksi Metsä Woodilla on yksi vaneritehdas Virossa ja kolme jatkojalostustehdasta Isossa-Britanniassa. 

Metsä Woodille kuuluneet suomalaiset sahat siirrettiin osaksi Metsä Fibreä vuonna 2016.

Lokakuussa 2024 Metsä Wood kertoi sulkevansa Äänekosken Suolahden vaneritehtaan vuosina 2025–2026.

### Tuotantolaitokset vuoden 2020 lopussa

* Lohja, Suomi: Kerto LVL
*Punkaharju, Suomi: vaneri ja Kerto LVL
* Suolahti, Suomi: vaneri
*Äänekoski, Suomi: viilu
*Pärnu, Viro: vaneri
*King’s Lynn, Iso-Britannia: jatkojalostus
*Boston, Iso-Britannia: jatkojalostus
*Widnes, Iso-Britannia: jatkojalostus

## Kehitystoiminta
Metsä Wood on mukana kehittämässä ympäristöystävällistä ja teollisesti tehokasta rakentamista 

## Lähteet

## Aiheesta muualla
*Metsä Wood Suomessa
*Metsä Wood maailmalla
Bosnia ja Hertsegovinan koripalloliiga

**Bosnia ja Hertsegovinan koripalloliiga** on Bosnia ja Hertsegovinan korkein koripallosarja.

Sarja pelataan kaksivaiheisena. Ensimmäisellä kierroksella kaksitoista joukkuetta pelaavat toisiaan vastaan kaksinkertaisen sarjan. Loppukautena sarjaan tulevat mukaan joukkueet, jotka ovat mukana Adrianmeren liigassa.

## Joukkueet kaudella 2025–2026

## Mestarit

* 1997–1998 Široki
* 1998–1999 KK Bosna
* 1999–2000 KK Borac Banja Luka
* 2000–2001 KK Igokea
* 2001–2002 Široki
* 2002–2003 Široki
* 2003–2004 Široki
* 2004–2005 KK Bosna

* 2005–2006 KK Bosna
* 2006–2007 Široki
* 2007–2008 KK Bosna
* 2008–2009 Široki
* 2009–2010 Široki
* 2010–2011 Široki
* 2011–2012 Široki

## Aiheesta muualla
*Virallinen kotisivu
Serhi Stah’ovskyi

**Serhi Stah’ovskyi** (, s. 6. tammikuuta 1986 Kiova) on ukrainalainen tennispelaaja. Parhaimmillaan hän on ollut ATP-listan sijalla 31 syyskuussa 2010. Kaksinpelissä hän on voittanut neljä ATP-turnausta ja nelinpelissä kolme.

Grand Slam -turnauksissa Stah’ovskyi on päässyt parhaimmillaan kolmannelle kierrokselle Yhdysvaltain avoimissa 2010, Australian avoimissa 2011 ja Ranskan avoimissa 2011. Yhdysvaltain avoimissa hän hävisi kolmannella kierroksella Feliciano Lópezille luovutettuaan toisessa erässä. Australian avoimissa Stah’ovskyi voitti Daniel Brandsin ja Łukasz Kubotin, mutta hävisi kolmannella kierroksella Tommy Robredolle. Ranskan avoimissa hän hävisi David Ferrerille.

Kaksinpelissä Stah’ovskyi voitti ensimmäisen ATP-turnauksensa helmikuussa 2008 Zagrebissa. Turnauksen finaalissa hän voitti Ivan Ljubičićin. Toisen turnausvoittonsa hän saavutti vuonna 2009 Pietarissa pelatussa turnauksessa voittamalla finaalissa Horacio Zeballosin. Vuonna 2010 Stah’ovskyi voitti kaksi ATP-turnausta. Kesäkuussa ’s-Hertogenboschin finaalissa hän voitti Janko Tipsarevićin ja elokuussa New Havenin finaalissa Denis Istominin.

## Lähteet

## Aiheesta muualla

* Serhi Stah’ovskyin kotisivut
* Serhi Stah’ovskyi profiili ATP:n kotisivuilla
Argentiina-pokaali

Argentiinan puolustusministeri, eversti Pablo Riccheri lahjoitti vuonna 1903 maiden väliseen vapaakiväärin joukkuekilpailuun **Argentiina-pokaalin**, joka oli tiettävästi aikanaan maailman kallein kiertopalkinto. Pokaalin paino on 28 kg ja tehty kiinteästä kullasta ja hopeasta. Se esittää Argentiinan kansallisuustunnusta eli ohdakelyhdettä kantavaa enkeliä. 

Ensimmäisen kerran Buenos Airesissa 1903 oteltaessa pokaalin voitti Sveitsi. Se pitikin sitä hallussaan aina maailmansotaan saakka, mutta Lyonin kisoissa 1921 pokaali joutui Yhdysvaltain haltuun. Sveitsi voitti pokaalin Yhdysvalloilta takaisin vuonna 1925 ja puolusti sitä kolme kertaa menestyksellä, kunnes 1930 oli jälleen Yhdysvaltain vuoro. Sveitsi valtasi mestaruuden takaisin heti 1931, onnistui puolustamaan sitä 1933, mutta menetti sen Suomelle Roomassa 1935.

Jouduttuaan Viron haltuun (Helsinki 1937 ja Luzern 1939), se katosi tietymättömiin Viron jouduttua sotanäyttämöksi. Pokaali löytyi lopulta Neuvostoliitosta, joka palautti sen Argentiinaan vasta vuonna 1950. Pokaalia käytettiin maailmanmestaruuskilpailuissa vielä ainakin Wiesbadenissa vuonna 1966, mutta jossain vaiheessa se siirtyi Saksan ammuntamuseon (Deutsches Schützenmuseum) kokoelmiin Coburgin Beiersdorfiin. 

## Lähteet
Jack Skille

**Jack Skille** (s. 19. toukokuuta 1987 Madison, Wisconsin) on yhdysvaltalainen jääkiekkoilija. Rightin laitahyökkääjän vahvuudet ovat luistelussa ja aggressiivisuudessa. Skille pelaa useimmiten kolmos-nelosketjun laitahyökkääjänä.

## Ura
Skille pelasi vuodet 2003–2005 NAHL-liigaa Yhdysvaltain alle 18-vuotiaiden maajoukkueen mukana. Chicago Blackhawks varasi hänet koko NHL:n varaustilaisuuden seitsemäntenä pelaajana kesällä .

Vuodet 2005–2007 Skille kävi Wisconsinin yliopistoa. Hänen ensimmäinen kautensa siellä päättyi koko NCAA:n mestaruuteen keväällä 2006. Skille oli 13 osumallaan joukkueensa kolmanneksi paras maalintekijä Robbie Earlin ja Joe Pavelskin jälkeen. Toisella kaudellaan 2006–2007 hän pelasi loukkaantumisen takia vain 26 ottelua, mutta kevään 2007 Skille vietti Chicago Blackhawksin farmijoukkue Norfolk Admiralsissa, AHL:ssä.

Kaudeksi 2007–2008 Skille siirtyi kolmivuotisella tulokassopimuksella Chicago Blackhawksin organisaatioon. Hän pelasi suurimman osan kaudestaan farmijoukkue Rockford IceHogsissa ja NHL:n puolella 16 ottelua toi tehot 3+2=5. Skille teki NHL-debyyttinsä 30. joulukuuta 2007 Los Angeles Kingsiä vastaan ja hänen NHL-uransa avausmaali syntyi 8. tammikuuta 2008 Montréal Canadiensin Cristobal Huetin taakse. Skille pelasi myös seuraavat kautensa 2008–2009 ja 2009–2010 suurimmaksi osaksi Rockfordissa. Hän pelasi molempina kausina yhteensä 14 NHL-ottelua tehoin 2+1=3. Heinäkuussa 2010 Skille teki vuoden mittaisen ja 600 000 dollarin arvoisen jatkosopimuksen Blackhawksin kanssa.

Kausi 2010–2011 oli Skillelle ensimmäinen kokonainen NHL:ssä. Helmikuussa 2011 hänet kaupattiin Hugh Jessimanin ja David Pacanin kanssa Florida Panthersiin vaihdossa Michael Frolíkiin ja Alexander Salákiin. Yhteensä Skille teki NHL:ssä 62 runkosarjaottelussa tehot 8+11=19. Kesäkuussa 2011 hän teki kaksivuotisen jatkosopimuksen Panthersin kanssa.

## Maajoukkue
Skille edusti Yhdysvaltoja vuoden 2011 MM-kilpailuissa. Hän on aiemmin pelannut myös alle 20-vuotiaiden MM-kilpailuissa vuosina 2006 ja 2007, joista jälkimmäinen turnaus päättyi pronssiin. Skille voitti myös alle 18-vuotiaiden maailmanmestaruuden vuonna 2005 sekä hopeaa vuonna 2004.

## Tilastot

## Lähteet
*
*
*
*

### Viitteet
René Nyberg

**Ernst René Anselm Nyberg** (s. 13. helmikuuta 1946 Helsinki) on suomalainen pitkän uran tehnyt diplomaatti ja East Office -konsulttiyrityksen aiempi toimitusjohtaja. Hän jäi eläkkeelle vuonna 2013.

Nyberg valmistui ylioppilaaksi Helsingin Saksalaisesta koulusta vuonna 1965 ja valtiotieteen kandidaatiksi Helsingin yliopistosta 1969. Suomen ulkoasiainministeriön palvelukseen hän astui vuonna 1971 ja hoiti vuoteen 2004 erilaisia tehtäviä Moskovassa, Leningradissa, Brysselissä, Bonnissa ja oli Suomen pysyvä edustaja Euroopan turvallisuus- ja yhteistyöjärjestössä Wienissä vuosina 1992–1995. Vuonna 2000 hänet nimitettiin suurlähettilääksi Moskovaan, ja vuonna 2004 hän siirtyi suurlähettilääksi Berliiniin. East Officen toimitusjohtajana Nyberg aloitti vuonna 2008.

Nybergin puoliso on professori Kaisa Nyberg. Teoksessa *[[Viimeinen juna Moskovaan]]* Nyberg kertoo juutalaisen äitinsä Fannyn suvun vaiheista ja taustoittaa itäeurooppalaista juutalaisuutta. Teos oli ehdolla Suuren Journalistipalkinnon Vuoden kirja -kategoriassa vuonna 2015.

## Kunnianosoituksia

*  Vapaudenristin ritarikunta (Suomi): 1. luokan Vapaudenristi
*  Pyhän Henrikin risti (Suomen evankelis-luterilainen kirkko, v. 2021)
* Kungliga Krigsvetenskapsakademien (Ruotsi) Jäsen, v. 1995.
* Rajavartiolaitoksen ansioristi, v. 1999
* Sotilasansiomitali, v. 1987

## Teokset
* 
*  (käännökset: venäjäksi 2017, viroksi 2017, latviaksi 2017, saksaksi 2019, ruotsiksi 2019
* 
*  (käännös: ruotsiksi *Mellan Sverige och Ryssland* tulossa)

## Lähteet

## Aiheesta muualla

* René Nybergin kotisivut
* Tietokirjailija-toimittaja Kari Vitie tietokirjailija Pekka Virkin vieraana *Jälkisuomettumisen ruumiinavaus* -ohjelmasarjassa, jossa he keskustelevat muun muassa René Nybergistä ja East Officesta sarjan 2. jaksossa *[https://www.youtube.com/watch?v=Bbmvl2xlXIU Ryvettynyt rälssi]*, 9.10.2023.
U-41 (1939)

**U-41** oli Saksan laivaston IXA-luokan sukellusvene toisessa maailmansodassa. Vene teki sodan aikana kolme partiomatkaa, joilla se upotti viisi laivaa yhteensä 22&nbsp;815 grt. Lisäksi alus vaurioitti yhtä (8&nbsp;086 grt) ja valtasi kaksi alusta (2&nbsp;073 grt).

## Valmistus

Alus tilattiin 21. marraskuuta 1936 AG Weseriltä Bremenistä, missä köli laskettiin 27. marraskuuta 1937 telakkanumerolla 946. Alus laskettiin vesille 28. tammikuuta 1939 ja otettiin palvelukseen 22. huhtikuuta ensimmäisenä päällikkönään Gustav-Adolf Mugler.

## Palvelus
Palvelukseen otettaessa alus liitettiin 6. sukellusvenelaivueeseen. Alus lähti 19. elokuuta 1939 Wilhelmshavenista ensimmäiselle partiomatkalleen. Alus matkasi Portugalin rannikolle ennen kuin palasi Britteinsaarten länsipuolelta kiertäen Pohjanmerelle. Se pysäytti 16. syyskuuta Suomen Höyrylaiva Osakeyhtiön rahtialukset *[[S/S Vega]]n* (1&nbsp;073 grt) ja *[[S/S Suomen poika|S/S Suomen pojan]]* (1&nbsp;099 grt) ennen paluutaan Wilhelmshaveniin 17. syyskuuta. Molemmat laivat pakotettiin seuraamaan sukellusvenettä Saksaan.

Alus lähti toiselle purjehdukselleen 7. marraskuuta, ja se upotti vielä samana päivänä torpedoimalla brittiläisen *Cresswellin* (275 grt) ja norjalaisen *Arne Kjoden* (11&nbsp;019 grt). Pari päivää myöhemmin alus upotti brittiläisen *Darinon* (1&nbsp;351 grt). Sen viimeinen upotus toisella matkallaan oli ranskalainen *Les Barges II* (296 grt) 21. marraskuuta. Alus palasi 7. joulukuuta satamaan.

Vene lähti 27. tammikuuta 1940 Helgolandista. Alus upotti matkansa ainoan aluksen 5. helmikuuta brittiläisen *Beaverburnin* (9&nbsp;874 grt). Samassa yhteydessä sukellusveneen laukaisema torpedo vaurioitti hollantilaista *Ceroniaa* (8&nbsp;096 grt). Torpedojen laukaisun  jälkeen aluksen kimppuun kävi Britannian kuninkaallisen laivaston A-luokan hävittäjä *[[HMS Antelope (H36)|HMS Antelope]]* syvyyspommein upottaen sukellusveneen Irlannin etelärannikolle. Aluksen koko miehistö sai surmansa.

## Lähteet
*
* U-boat.net

### Viitteet